CELEX: 62013CN0668
Language: mt
Date: 2013-12-16 00:00:00
Title: Kawża C-668/13: Talba għal deċiżjoni preliminari mressqa mill-Curtea de Apel Suceava (ir-Rumanija) fis- 16 ta’ Diċembru 2013 — Casa Județeană de Pensii Botoșani vs Evangeli Paraskevopoulou

22.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 85/13
            
         Talba għal deċiżjoni preliminari mressqa mill-Curtea de Apel Suceava (ir-Rumanija) fis-16 ta’ Diċembru 2013 — Casa Județeană de Pensii Botoșani vs Evangeli Paraskevopoulou
   (Kawża C-668/13)
   2014/C 85/23
   Lingwa tal-kawża: ir-Rumen
   
      Qorti tar-rinviju
   
   Curtea de Apel Suceava
   
      Partijiet fil-kawża prinċipali
   
   
      Rikorrenti: Casa Județeană de Pensii Botoșani
   
      Konvenut: Evangeli Paraskevopoulou
   
      Domanda preliminari
   
   Id-dispożizzjonijiet tal-Artikolu 7(2)(ċ) tar-Regolament (KEE) Nru 1408/71 (1) għandhom jiġu interpretati fis-sens li ftehim bilaterali konkluż bejn żewġ Stati Membri qabel id-dħul fis-seħħ tal-imsemmi regolament, li permezz tiegħu dawn l-Istati ftehmu fuq it-tmiem tal-obbligu relatat mal-benefiċċji tas-sigurtà soċjali dovuti minn Stat liċ-ċittadini tal-Istat l-ieħor li kellhom l-istatus ta’ refuġjati politiċi fit-territorju tal-ewwel Stat u li ġew irripatrijati fit-territorju tat-tieni Stat, inkambju għall-ħlas mill-ewwel Stat ta’ somma fissa għall-ħlas ta’ pensjonijiet u l-kopertura tal-perjodu li matulu l-kontribuzzjonijiet tas-sigurtà soċjali kienu tħallsu fl-ewwel Stat Membru, jaqgħu taħt il-kamp ta’ applikazzjoni tagħhom?
   
      (1)  Regolament tal-Kunsill (KEE) Nru 1408/71, tal-14 ta’ Ġunju 1971, dwar l-applikazzjoni tal-iskemi tas-Sigurtà Soċjali għall-persuni impjegati, għall-persuni li jaħdmu għal rashom u għall-membri tal-familji tagħhom li jiċċaqilqu fil-Komunità (ĠU Edizzjoni Speċjali bil-Malti, Kapitolu 5, Vol. 1, p. 35).